**ΔΙΕΥΚΡΙΝΙΣΕΙΣ ΣΧΕΤΙΚΑ ΜΕ ΤΗΝ ΥΠΕΥΘΥΝΗ ΔΗΛΩΣΗ**

Η Υπεύθυνη δήλωση γίνεται με 2 τρόπους:

**1η ΕΠΙΛΟΓΗ**

Μέσω του www.gov.gr, με τους κωδικούς σας taxisnet και e-banking. Η Υπεύθυνη δήλωση γίνεται μέσω του www.gov.gr, αντιγράφοντας το ακόλουθο κείμενο, αφού συμπληρώσετε τα στοιχεία σας καθώς και το ακόλουθο κείμενο:

Α) Έχω λάβει γνώση ότι με το νέo Ευρωπαϊκό Γενικό Κανονισμό Προστασίας Δεδομένων ΕΕ 2016/679 που τέθηκε σε εφαρμογή την 25 Μαΐου 2018, καθιερώνεται ενιαίο νομικό πλαίσιο για την προστασία των προσωπικών δεδομένων σε όλα τα κράτη μέλη της Ε.Ε. Στο πλαίσιο αυτό έχω ενημερωθεί ότι, σύμφωνα με την ισχύουσα νομοθεσία για τη διαδικασία εγγραφής των επιτυχόντων στην τριτοβάθμια εκπαίδευση, το Διεθνές Πανεπιστήμιο της Ελλάδος τηρεί δεδομένα προσωπικού χαρακτήρα που αφορούν στους επιτυχόντες και τα οποία αποστέλλονται από το Υπουργείο Παιδείας και Θρησκευμάτων (Υ.ΠΑΙ.Θ) . Επίσης κατά την προσέλευση των νεοεισερχομένων φοιτητών, συλλέγει συμπληρωματικά στοιχεία, στα οποία περιλαμβάνονται δεδομένα προσωπικού χαρακτήρα. Η τήρηση και η επεξεργασία των παραπάνω δεδομένων πραγματοποιείται με στόχο την εγγραφή και στη συνέχεια την ακαδημαϊκή διαχείριση των φοιτητών, την επικοινωνία με τους οικείους σε περιπτώσεις έκτακτης ανάγκης, καθώς επίσης και την εξασφάλιση πρόσβασης τους σε παρεχόμενες ηλεκτρονικές υπηρεσίες, καθ’ όλη τη διάρκεια των σπουδών μου. Μετά την ολοκλήρωση των εγγραφών, τα επικαιροποιημένα στοιχεία αποστέλλονται στο Υπουργείο Παιδείας και Θρησκευμάτων (Υ.ΠΑΙ.Θ) εφόσον ζητηθεί.

Β) Ενημερώθηκα για τα ανωτέρω και παρέχω τη συγκατάθεση μου για την τήρηση και επεξεργασία των προσωπικών μου δεδομένων για όλους τους προαναφερόμενους σκοπούς επεξεργασίας.

Γ) Τα ανωτέρω στοιχεία καθώς και τα δικαιολογητικά που έχω προσκομίσει/συνυποβάλλει είναι αληθή και ακριβή.

Δ)Το email......................................................... είναι προσωπικό και σε αυτό επιθυμώ να δέχομαι προσωποποιημένη αλληλογραφία

Προσοχή! Αποστέλλετε το αρχείο της Υπεύθυνης Δήλωσης, ακριβώς όπως το λάβατε από την υπηρεσία www.gov.gr. Δεν χρειάζεται να το εκτυπώσετε και να το υπογράψετε. Έχει ήδη πιστοποιημένη ψηφιακή υπογραφή και η υπογραφή του από εσάς εκ των υστέρων, αλλοιώνει το έγγραφο.

**2η ΕΠΙΛΟΓΗ**

Με θεώρηση του γνήσιου υπογραφής σας σε Κέντρο Εξυπηρέτησης Πολιτών ή σε Αστυνομικό Τμήμα συμπληρώνετε Υπεύθυνη Δήλωση όπως το Υπόδειγμα και στη συνέχεια εκτυπώνετε το αρχείο και θεωρείτε το γνήσιο της υπογραφής σας σε Κέντρο Εξυπηρέτησης Πολιτών ή σε Αστυνομικό Τμήμα.

Αποστέλλετε ταχυδρομικά το έγγραφο, στην ακόλουθη διεύθυνση:

Τμήμα Μαιευτικής  
 Αλεξάνδρεια Πανεπιστημιούπολη  
 Διεθνές Πανεπιστήμιο της Ελλάδος  
 Τ.Θ. 141 Θεσσαλονίκη  
 Τ.Κ. 57400